  Майя Бывальцева Удмуртиын удмурт кылын выжыкылъёсты пуктонъя «Выжы-выжы-выжыкыл» IV элькун нылпи фестивале куриськонъёсты кутыны кутскизы. Со сярысь ивортэ элькунысь Калыкъёслэн эшъяськон юртсылэн пресс-службаез. Ужрадэ каръёсысь но ёрос центръёсысь нылпи садъёсын удмурт кылэз дышетӥсь пиналъёс пыриськыны быгато. Ми та фестивалез нырысь ик карысь нылпи садъёс понна ортчытӥськомы, угось карын, жаляса верано, удмурт кылэз азинтыны туж шуг Надежда Степанова, «Удмурт нылкышно кенеш» огазеяськонлэн тӧроезТаяз арын радъясьёс финн-угор калыкъёслэсь выжыкылъёссэс удмурт кылын пуктыны ӵектӥзы. Устооссэ возьматонъёсты 23-тӥ южтолэзе Калыкъёслэн эшъяськон юртазы йылпумъян ужрадын адӟыны луоз. Фестивальлы дасяськон улсын Ижкарысь нылпи садъёс понна дышетон семинар ортчиз. Калыкъёслэн эшъяськон юртысьтызы режиссёр Дмитрий Корепанов, мукет кунъёсын но финн-угор калыкъёсын кусып возёнъя ёзэтысь ӧнерчи Ксения Широбокова но «Удмурт нылкышно кенешлэн» тӧроез Надежда Степанова валэктӥзы, кызьы выжыкылэз вань учкисьёс понна тунсыко лэсьтыны, кызьы ужаны крезьгурен, литератураен, кызьы кылэз тодӥсьёсын кусыпъёс возёно. «Выжы-выжы-выжыкыл» фестивальлэн куронъёсыныз  тодматскыны луоз. Ватсалом, нылпи фестивалез «Удмурт нылкышно кенеш» огазеяськон «Удмурт Кенеш», Удмуртиысь Калыкъёслэн эшъяськон юртсы, Йӧскалык политикая министерство юрттэмен ортчытэ. Тодэ вайытом, кылем арын «Выжы-выжы-выжыкыл» III элькун нылпи фестивальлэн йылпумъян люкетаз Удмуртиын улӥсь калыкъёслэн выжыкылъёссыя пуктэм 9 возьматонъёсын тодматӥзы. Нош фестивальлэн нырысетӥ люкетаз 10 площадкаосын 35 выжыкыл возьматӥзы. Тегъёс: Лулчеберет Дышетон Ижкар Удмуртия пиналъёс удмурткыл дӥськут  